|  |  |
| --- | --- |
| **Az előterjesztés tárgya:** | **5./A polgármester illetmények, költségtérítésének, szabadságának megállapítása** |
| **A napirend előterjesztője:** | dr. Faragó-Szabó Melitta jegyző |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:** | egyszerű többséggel, nyílt szavazással  |
| **Melléklet:** | * Szabadságterv
 |

**Tisztelt Képviselő-testület!**

Magyarország helyi önkormányzatairól szóló 2011. évi CLXXIX. törvény (továbbiakban: Mötv.)64. § (1) – (2) bekezdései alapján a polgármester tisztségét főállásban vagy társadalmi megbízatásban látja el. **Főállású a polgármester, ha főállású polgármesterként választották meg.**

**71. §** (1) A főpolgármester megbízatásának időtartamára havonta illetményre jogosult, amelynek összege 1 500 000 forint. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2) Amegyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege **1 300 000 forint.**

(3) A vármegyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4) **A polgármester illetménye a (2) bekezdésben meghatározott összeg**

a) 40%-a az 500 fő és az az alatti lakosságszámú település polgármestere esetében;

b) **50%-a az 501–1500 fő lakosságszámú település polgármestere esetében;**

c) 55%-a az 1501–2000 fő lakosságszámú település polgármestere esetében;

d) 60%-a a 2001–5000 fő lakosságszámú település polgármestere esetében;

e) 65%-a az 5001–10 000 fő lakosságszámú település polgármestere esetében;

f) 75%-a a 10 001–30 000 fő lakosságszámú település polgármestere esetében;

g) 85%-a a 30 000 fő lakosságszám feletti település polgármestere esetében.

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) **A főállású polgármester,** a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának **15%-ában meghatározott összegű költségtérítésre jogosult.**

Nagyrécse település lakosságszáma 2023. szeptember 1-jén 1163 fő volt. Várfalvi Tibor polgármestert a település lakosai főállású polgármesterként választották meg.

A fenti jogszabályi előírások alapján **Várfalvi Tibor főállású polgármester illetménye bruttó 650 000,- Ft, költségtérítése bruttó 97 500,- Ft havonta.**

**A főállású polgármester szabadsága:**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § rendelkezése értelmében a főállású polgármester foglalkoztatási jogviszonya a képviselő-testület és a polgármester között választással létrejövő, sajátos közszolgálati jogviszony. A főállású polgármester foglalkoztatási jogviszonya a megválasztásával jön létre, ha főállású polgármesterként választották meg. A Kttv. 225/C. § (1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

A polgármester tekintetében a képviselő-testület gyakorolja a munkáltatói jogokat. A 225/J. § (1) bekezdés értelmében a képviselő-testület a polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át.

A Kttv. 225/J. § (2) bekezdése alapján a jegyző kezeli a polgármester személyi anyagát, továbbá ellátja a foglalkoztatási jogviszonyával kapcsolatos ügyviteli feladatokat.

A fenti jogszabályi rendelkezések alapján Várfalvi Tibor polgármester 2024. december 31. napjáig időarányosan 10 munkanap szabadságra jogosult, amit a melléklet szabadságtervnek megfelelően kíván kivenni.

Kérem a Tisztelt Képviselő-testületet, hogy az előterjesztést tárgyalja meg és döntsön a főállású polgármester illetményének, költségtérítésének és szabadságának megállapításáról.

Nagyrécse, 2024. október 1.

 dr. Faragó-Szabó Melitta

 jegyző

***Határozati javaslat (1)***

*Nagyrécse Község Önkormányzata Képviselő-testülete - az Mötv. 71. § -a alapján Várfalvi Tibor főállású polgármester illetményét 2024. október 1. napjától havi bruttó 650 000,- Ft-ban, költségtérítését havi bruttó 97 500,- Ft-ban állapítja meg.*

*A képviselő-testület felkéri a jegyzőt, hogy a kinevezési okmány elkészítéséről és az illetmény havi számfejtéséről gondoskodjon.*

*Felelős: dr. Faragó-Szabó Melitta jegyző*

*Határidő: folyamatos*

***Határozati javaslat (2)***

Nagyrécse Község Önkormányzata Képviselő-testülete- a közszolgálati tisztviselőkről szóló a 2011. évi CXCIX. törvény 225/C. § (3) bekezdése alapján megállapítja, hogy Várfalvi Tibor polgármester 2024. évi szabadságának mértéke: 10 nap, az alábbiak szerint:

2) A képviselő-testület - a közszolgálati tisztviselőkről szóló a 2011. évi CXCIX. törvény 225/C. (2) bekezdése alapján – a polgármester 2024. évi szabadságának felhasználására vonatkozó ütemtervet az 1. melléklet szerint hagyja jóvá.

Felelős: nyilvántartás vezetéséért: dr. Faragó-Szabó Melitta jegyző

Határidő: 2024. december 31.